**Хуш киләсең, Сөмбелә!**

**Максат:** балаларны көзге уңыш нигъмәтләре белән тирәнтен таныштыру; балаларның күзәтүчәнлеген, игътибарын, сәнгатьле сөйләм телләрен, бию һәм җырлау күнекмәләрен үстерү; балаларда табигатькә, хезмәткә, икмәккә карата хөрмәт тәрбияләү.

**2 сыйныф укучылары “Көз килә” җырын җырлыйлар.**

**1 укучы**

Үтте – китте матур җәйләр,

Көзләр килеп җиттеләр.

Ак каенның яфраклары

Саргаешып киптеләр.

**2 укучы**

Сандугачлар, карлыгачлар

Очып китте еракка.

Торналар да ялга китте,

Җылы якка – көньякка.

**3 укучы**

Көз көннәре килеп җитте,

Хушлашабыз җәй белән.

Бөтен җиргә яфраклардан

Алтын келәм җәелгән.

**4 укучы**

Бик күңелле урамда,

Алтын-сары бар дөнья.

Җил яфракларны биетә,

Көз шатлана, туй итә.

**5 укучы**

Рәхим итегез,

Көзге бәйрәмгә,

Кулчатырлар тотып,

Бер биик әйдә.

**3 сыйныф укучылары кулчатырлар белән бииләр.**

**6 укучы**

Көз килде дә, бөтен җирне

Сары төскә буяды.

Яшелгә дә буяр иде,

Юктыр ахры буявы.

**7 укучы**

Көз килде. Үләннәр

Саргайды, шиңде.

Сап-сары яфраклар

Җиргә сибелде.

**Җыр “Яфраклар бәйрәме” (4 сыйныф укучысы Сабирҗанова Язилә җырлый)**

**Малай:** Кадерле дуслар! Уңыш бәйрәмебезне Көздән башка бәйрәм итсәк, күңелле булмас.

**Кыз:** Илебезгә, җиребезгә муллык алып килүче Алтын көз, бәйрәмебезгә рәхим ит!

**Көз:**

Исәнмесез, балалар!

Сез мине беләсезме?

Әйе, мин – сентябрь дә,

Мин – октябрь дә,

Мин – ноябрь дә.

**Малай:** Көз ул ялгыз гына йөрми. Аның бик чибәр кызы да бар.

**Сөмбелә.**

Саумы нәни дусларым?

Сезне сагынып килдем мин.

Сезгә аяз көннәр дә,

Яңгыр да китердем мин.

Мин “Көз кызы” киләм сезгә,

Көзге байлык кулымда.

Муллык белән байлык телим

Кем очраса юлымда.

**“Көз һәм балалар “ җыры (Шафигуллина Ләйлә һәм Хасанов Ранил җырлый)**

-Көзем, көзем, әйт әле,

Кәрҗинеңдә ниләр бар?

-Кәрҗинемдә суганнар һәм кыяр,

Помидорлар, алмалар, тормалар.

-Көзем, көзем, әйт әле,

Кәрҗинеңдә ниләр бар?

-Кәрҗинемдә чөгендер, бәрәңге,

Кәбестәләр, кишерләр, кабаклар.

**Кыяр**

Яшелчәләр арасында

Иң тәмлесе мин-Кыяр.

Җәй буена ашап туйгач,

Калганын тозлап куяр.

**Кәбестә**

Үзем гел яшел төстә,

Күлмәгем катлы-катлы.

Ә үзем бик тә татлы

Ашларга да төшәм мин,

Бәлештә дә пешәм мин.

Чөнки мине балалар,

Көн дә көтеп алалар.

**Кишер**

Минем исемем –Кишер,

Теләсәң болай пешер,

Теләсәң ашка тура.

Мине яраткан баланың

Күзләре яхшы күрә.

**Суган**

Минем исемем –Суган,

Мин Һиндстанда туган.

Мине бик тә мактыйлар,

Шифалы дип атыйлар.

Салатка да турыйлар,

Тураганда елыйлар.

**Кабак**

Ә мин булам Кабак,

Әйтмимен кабат-кабат.

Бик файдалы зат мин,

Тик мин җәяү кайтмыйм.

**Сарымсак**

Минем күлмәгем бик тә ак,

Мин буламын – Сарымсак.

Мең чирдән дәва булам,

Мине дә алсаң була.

**Чөгендер**

Мин –Чөгендер, кешеләргә,

Бик күп файда китерәм.

Кешедәге авыруларны,

Вакытында бетерәм.

**Борыч**

Яшелчәләр арасында

Иң әчесе мин – Борыч.

Борычны базарда сатып,

Акча алырсың бер уч.

**Бәрәңге.**

Әгәр мине җиргә күмеп куеп,

Кешеләр карамасалар,

Бу кадәрле уңыш булмас иде,

Күммәсәләр, утамасалар.

Әй бәрәңге, дөрес әйтәсең син,

Көч түкмичә бер ни уңалмый.

Бәрәңгесез яшәү мөмкин түгел,

Бәрәңгесез аш та булалмый.

**8 укучы**

Сәламәтлекнең серләре –

Яшелчә белән дуслык.

Яшелчә, һәркем белгәнчә,

Витаминга бай ризык.

Яшелчә, җиләк-җимешләр,

Әйдәгез, түргә, дуслар!

Сезсез өстәлнең яме юк,

Сез – безнеңякындуслар.

**3 сыйныф укучылары җырлый.**

**Малай:** Бүгенге бәйрәмебезне икмәктән башка күзалдына китерүе дә кыен.

**9 укучы**

Гәрәбәдәй булып үсте иген,

Түгелгән тир бушка китмәде.

Игенченең батыр хезмәте бу –

Күпереп пешкән арыш икмәге.

Яшәү чыганагы – кояш нурын,

Җир җылысын саклап үзендә

Күкрәкләргә терәп кисәр икмәк

Көр табынның тора түрендә.

Икмәк – игенченең җан җылысы,

Җир-анага кадер-хөрмәте.

Яшәү тамыры ул һәр йөрәкнең,

Шуңа кадерлибез икмәкне.

Әти-әни, Ватан һәм дә икмәк!

Бу сүзләрдә тормыш мәгънәсе.

Бәхет, хезмәт, ирек, яшәү яме

Шул сүзләргә бәйле һәммәсе.

Гади сорау: нәрсә соң ул икмәк?

Кирәк, дуслар, уйлап карарга.

Ләкин әле икмәк ашау гына

Ярдәм итмәс җавап табарга.

Ишетергә кирәк яз тавышын

Кар сулары әле акканчы.

Уянырга кирәк солдат кебек,

Түбәләрдән тамса бер тамчы.

Күрешергә кирәк кояш белән,

Кыр өстендә йөзгә-йөз килеп.

Таң нурлары белән битне юып,

“Сәлам сиңа, туган җир!” – диеп.

Яңгыр гына җиргә җитәме соң?!

Тир тамчысы кирәк җирләргә.

Буразнадан алып, җылы җирне

“Җаным!” – диеп кирәк үбәргә.

Икмәк нәрсә?

Язын тургай җыры,

Кышкы буран, көзге җил дә ул.

Кайгы да ул, ләкин шатлык та ул,

Бәхеттә ул, изге сүздә ул.

Җир ул безнең газиз әнкәбез,  
 Аңа мең-мең рәхмәт әйтәбез.  
Онытмыйк без җирнең әмерен,  
Ул чакыра безне: “Белегез, – дип, -  
 Җир кадерен, икмәк кадерен!”

**Хәкимҗан Халиков “Ипекәй” (Сабирҗанова Язилә, Хасанов Ранил)**

**Бала:**

Яхшы беләм игеннең

Кара җирдә үскәнен,

Урган чакта әтинең

Манма тиргә төшкәнен.

Нигә алтын төсле соң

Ындырдагы көшелләр?

**Ипекәй:**

Үстергәнгә кадерләп

Алтын куллы кешеләр.

**Бала:**

Оны ап-ак! Бу аклык

Каян килгән соң аңа?

**Ипекәй:**

Ак булган ул, игенче

Күңеле ак булганга.

**Бала:**

Ашаганда телемне

Йота яздым әле мин.

**Ипекәй:**

Беләсеңме, әниең

Пешергәнгә тәмле мин.

**Бала:**

Валчыгын да калдырмыйм

Ашаганда табында.

**Ипекәй:**

Әгәр эшләп ашасаң,

Тәмлерәк мин тагын да.

**Бала:**

Кайдан алып, безгә син

Шулкадәр көч бирәсең?

**Ипекәй:**

Миңа күпме кешенең

Көче кергән, беләмсең?

**Шафигуллина Ләйлә башкаруында “Чайкала иген кырлары” җыры**

**Кыз:**

Бакчага ямь биргән кебек,

Кичәбез дә ямьләнде.

Әйтерсең, мәктәп бүлмәсе

Чынбакчагаәйләнде.

**Малай:**

Мәктәп бакчасында, дуслар,

Тырыш хезмәт куйдык без.

Уңышлар да куандырды,

Сау-сәламәт булыйк без.

**Кыз:**

Хушыгыз, елларимин,

Илнең күге аяз булсын!

Сабыйларның шат авазы

Гел яңгырап торсын.

**Малай:**

Бәйрәм мөбарәк булсын,

Табыннар түгәрәк булсын!

Барыбызга да сәламәтлек,

Тыныч көннәр насыйп булсын!